cyanic-selkie/wikianc huggingface dataset:
Fédération Internationale de Tir aux Armes Sportives de Chasse
Fédération Internationale de Tir aux Armes Sportives de Chasse (FITASC) (Den internasjonale føderasjonen for sports-jaktskyting) er et internasjonalt forbund for sportsskyting med hagle, hovedsakelig leirdueskyting i en form som ligner på sporting clays, trap og skeet. En konkurranse i FITASC-skyting innebærer strategisk plasserte leirduekstere (kalt «traps») som er plassert ut for å simulere levende fugler eller andre dyr som krikkender, kaniner, fasaner, osv. Skytterne skyter fra forskjellige steder (kalt «parcour») på rotasjon, og skyter i forskjellige kombinasjoner, som for eksempel enkle eller doble leirduer. Hver stasjon eller «peg» på en parcour vil ha et menykort som lar skytteren få vite sekvensen av leirduer de vil komme til å måtte skyte (altså hvilke leirduekastere duene vil komme fra). Skytterne blir presentert med 4 til 5 toskudds enkeltutkastere, og deretter to par. I gammeldags FITASC er det tre pegs på hver parcour, med totalt 25 skudd på en parcour.
Typiske mål er en kanin, chandelle, overhead, trap (utgående), kryssende and (kastet rett opp i luften), og en innkommende fugl. Leirduene blir skutt opp enten en om gangen (singel) eller to om gangen (dobbel). Doble skiver kan enten skytes ut samtidig, på rapport eller etter hverandre (trailing/following i FITASC-terminologi). Alle enkeltmål kan skytes med to skudd, og regnes som scoret med ett treff. Dobbeltmål kan også bare skytes med til sammen to skudd. Med andre ord kan en skytter som bommer på den første skiven i et dobbelmål velge å også bruke andreskuddet på det første målet, og dermed velge å ikke skyte mot det andre målet.
Bolívar (delstat)
Bolívar (spansk: Estado Bolívar) er en av Venezuelas 23 delstater. Hovedstaden er Ciudad Bolívar. Delstaten dekker et areal på 238 000 km². Ved folketellingen i 2011 hadde delstaten 1,410,964 innbyggere.
Tremplin de la Combe-Girard
Tremplin de la Combe-Girard er en nedlagt hoppbakke i Le Locle i Sveits. Bakken har K-punkt 87 meter og ble brukt under den sveitsiske hoppuka.
Hoppbakken ble bygd i 1931-32. Den sveitsiske hoppuka startet opp i 1951, og ble arrangert annethvert år med renn i Unterwasser, St. Moritz, Arosa og Le Locle. Le Locle trakk seg fra hoppuka etter rennet i 1977, og bakken ble etter hvert stående til forfalls. I 2001 ble treplankene i ovarennet fjernet, men selve det 27 meter høye tårnet av stål er beholdt som et kulturminne.
DS «Jernbarden»
DS «Jernbarden» var en hjuldampbåt og Norges første jernskip. Den ble bygd av engelskmenn ved Minnesund i 1840, den ble sjøsatt 7. august. Det var Norges første båt bygget i jern. Tyngre gods ble slept på lektere. Den hadde rigg og kunne bruke seil i tillegg til dampmaskin.
«Til Mjøs-Dampbaaden Jernbarden»
Henrik Wergeland skrev diktet «Til Mjøs-Dampbaaden Jernbarden»:
Liste over Norges landskamper i fotball for herrer 1980–1984
Liste over Norges landskamper i fotball for herrer 1980–1984 inneholder samtlige landskamper spilt av i kronologisk rekkefølge fra januar 1980 til desember 1984.
Cecil Skotnes
Cecil Skotnes (født 1. juni 1926, død 4. april 2009) var en sørafrikansk kunstner. Han regnes som en foregangsmann for moderne kunst i Sør-Afrika og gjorde seg bemerket for sitt bidrag til kunstutdanning på tvers av raseskillepolitikken i Sør-Afrika.
Skotnes var sønn av nordmannen Edvin Andor Eilertsen Skotnes og hans canadiske kone. Foreldrene virket som misjonærer i Mosambik og Sør-Afrika, der sønnen Cecil ble født i byen East London. Under andre verdenskrig deltok Skotnes i kampene i Egypt og Italia, der han mot slutten av krigen fikk anledning til å studere kunst i Firenze. Han studerte senere videre ved Witwatersrand Technical Art School og University of the Witwatersrand i Sør-Afrika.
Liste over Norges landskamper i fotball for herrer 1980–1984
Norges landskamper 1983
Kvalifiseringsgruppe 4
Cecil Skotnes
Som kunstner arbeidet Skotnes i en rekke teknikker. Han utførte oljemalerier og tresnitt, og arbeidet med fresker, trearbeider, skulptur og tegninger. Han fikk utsmykningsoppdrag, inkludert flere kirker. Videre formgav han tepper og utførte frimerker for det sørafrikanske postverket.
Liste over Norges landskamper i fotball for herrer 1980–1984
Norges landskamper 1984
Gruppe A
Cecil Skotnes
Skotnes ble i 2003 tildelt Ikhamanga-ordenen i gull for sin innsats for å fremme kunst, for å motarbeide raseskille i kunsten og for å fremme svarte kunstneres virke.
Illapel
Illapel er en by og kommune i Choapa-provinsen i Coquimbo-regionen i Chile. Byen ligger ved Illapel-elva og markerer landet smaleste punkt ved en breddegrad (94 km).
Det peloponnesiske forbund
Det peloponnesiske forbund var et forbund av bystater, under ledelse av Sparta, på halvøya Peloponnes. Forbundet ble opprettet på 500-tallet f.Kr. og varte frem til 366 f.Kr.
På slutten av det 6. århundre hadde Sparta blitt den mektigste staten i Peloponnes og hadde politisk og militært hegemoni over den nest mektigste staten, Argos. Sparta skaffet seg to mektige allierte i Korint og Elis ved å fjerne tyranniet i Korint og hjelpe Elis til å sikre seg kontroll over de olympiske leker. Sparta fortsatte strategier på denne måten til å skaffe seg andre allierte i forbundet. Sparta beseiret Tegea i en grensekrig og tilbød dem en permanent defensiv allianse. Dette var vendepunktet for spartansk utenrikspolitikk.
Mange andre stater i det sentrale og nordlige Peloponnes sluttet seg til forbundet som til slutt inkluderte alle peloponnesiske stater med unntak av Argos og Akhaia. Det spartanske herredømmet var garantert da Sparta beseiret Argos i et slag i 546 f.Kr.
Forbundet var organisert med Sparta som hegemon og ble kontrollert av de alliertes forsamling som bestod av to deler. Den første delen var spartanernes forsamling, mens hver alliert stat hadde en stemme uavhengig av statens størrelse eller geopolitiske makt i de alliertes kongress. Det ble ikke betalt skatt i fredstid, men en tredjedel av militæret til en stat kunne innkalles i krigstid. Bare Sparta kunne sammenkalle forbundets kongress. Alle allianser ble kun gjort med Sparta slik at medlemsstatene måtte danne egne allianser med hverandre. Selv om hver stat hadde en stemme, var ikke Sparta tvunget til å bøye seg for resolusjoner forbundet endte opp med. Dermed var ikke det peloponnesiske forbundet strengt tatt en «allianse», og det var heller ikke peloponnesisk i hele dens eksistens.
Forbundet gav beskyttelse og sikkerhet til dets medlemmer, men først og fremst til Sparta. Det var en svært stabil allianse som støttet oligarkier og motsatte seg tyrannier.
Etter perserkrigene ekspanderte forbundet til det hellenske forbund som inkluderte Athen og andre stater. Det hellenske forbund ble ledet av Pausanias, men etter at han ble kalt tilbake ble det ledet av Kimon fra Athen. Sparta trakk seg ut og det peloponnesiske forbund ble gjenopplivet med Spartas opprinnelige allierte, mens det hellenske forbundet endret seg til det athenske sjøforbundet som ble ledet av Athen. Dette kan skyldes Spartas og andre alliertes sjalusi for athenerne som ønsket å spre sitt styre. De to forbundene endte til slutt i konflikt med hverandre i peloponneserkrigen.
Forbundet gikk til krig mot Theben i 360–årene f.Kr. og ble til slutt beseiret. Theben tvang Korint og andre bystater til å skilles fra spartanerne og oppløste etterpå det peloponnesiske forbundet.
Streblidae
Streblidae er en liten familie av parasittiske fluer knyttet til flaggermus. De er i slekt med flaggermusfluene men er ikke like ekstremt omdannet til parasitter som disse – man kan fortsatt se at Streblidae er fluer.
De tilhører de såkalte pupipare fluene, det vil si at hele larveutviklingen skjer inne i hunnens bakkropp og larvene er klare til å forvandle seg til pupper når de fødes.
Utseende
Små til middelsstore (0,75 – 5 mm), gule eller gulbrune fluer.
Brystet (thorax) er stort, ofte ganske høyt hvelvet. Noen arter har lange børster på brystet, andre bare fine hår. Vingene er korte og brede, hårete langs ytterkanten med et fint årenett. Ofte felles vingene når fluene har funnet fram til en vert. Beina er korte og kraftige, med store klør.
Bakkroppen er stor, særlig hos gravide hunner, fordi larven som utvikles i bakkroppen blir nesten like stor som hunnen (moren).
Hodet er lite og redusert, og øyne mangler ofte. Antennene er to-leddet, korte og kraftige. Munndelene er utviklet til en kort, men kraftig sugesnabel.
Levevis
Streblidae er knyttet til flaggermus der de lever som blodsugere. De voksne fluene bruker sine kraftige klør til å klynge seg fast til flaggermusens pels.
Hunnene i underfamilien Ascodipterinae feller vingene, borrer seg inn under huden på flaggermusen, forandrer utseende og lever som indre parasitter der.
De fleste artene er knyttet til små flaggermus som lever i kolonier i huler. Streblidae lever for det meste i tropene og det er bare kjent to arter som er knyttet til flaggermus som går i vinterdvale.
Hippoboscoidea
Hippoboscoidea (=Pupiparae) er en gruppe av sterkt spesialiserte fluer som alle er blodsugere på pattedyr og fugler.
Overfamilien omfatter tsetsefluene, som er frittlevende og ser ut som normale fluer, og de tre svært spesialiserte familiene lusfluer, flaggermusfluer og Streblidae, som tilbringer nesten hele tiden fastsittende på vertsdyrene og har et ganske spesielt utseende. To av familiene, flaggermusfluer og Streblidae, er spesialister på flaggermus, mens lusfluer kan angripe ulike slags pattedyr og også fugler. Tsetsefluene er alvorlige skadedyr fordi de sprer sovesyke i Afrika.
Nytorv (København)
Nytorv er et torv i det indre København som grenser opp til Strøget og Gammeltorv.
Da Christian IV i årene 1606-10 beordret at København rådhus skulle utvides og moderniseres i Rosenborg-stil, gjorde han det klart at han ønsket et rådhus som var byen verdig. Et ledd i denne prosessen var etableringen av et nytt torv i området bak ved rådhuset som dengang vendte ut mot Gammeltorv. Dette ble senere i dagligtale til Nytorv.
I tillegg til å være et offentlig møtested var Nytorv i perioden fra ca. 1610-1850 også det sentrale kjøttmarkedet.
Rettersted
Byens kak (pæl til bruk ved kakstryking) ble stilt opp på det nye torvet. Den sto på et høyt åttekantet fundament som under siste renovering av torvet ble markert med en liten forhøyning i brolegningen. Fra 1627 foregikk heller ikke halshoggingen lenger på Gammeltorv, men på et midlertidig skafott som ble plassert på Nytorv bak ved rådhuset. Det var først etter at rådhuset var brent ned under Københavns brann i 1728, at det ble oppført et permanent skafott på Nytorv. Den siste henrettelsen på Nytorv fant sted i 1758. Det var Frederik Hammond og hans medhjelper, Anders Sundblad som begge var velansette borgere. Hammond og Sundblad ble henrettet for å ha fabrikkert falske verdipapirer for 34,000 riksdaler.
Brennemerkingene og piskingene fortsatte en årrekke etter inntil kaken i 1780 ble flyttet ut til fengselet Blåtårn ved Langebro.
Kullmann-saken
«Kullmann-saken» var den politiske striden som fulgte i kjølvannet av kaptein Olaf Kullmanns pasifistiske uttalelser i 1932-33. Saken ble brukt av forsvarsminister Vidkun Quisling til å angripe den politiske ledelsen i Arbeiderpartiet, og uenigheter mellom Quisling og statsminister Jens Hundseid rundt hvordan saken skulle håndteres førte til krise innad i Bondeparti-regjeringen der statsministeren og forsvarsministeren oppfordret hverandre til å gå av.
Nytorv (København)
Byretten
Under Københavns brann i 1728 og Københavns brann i 1795 brant rådhuset ned. Den danske arkitekten C.F. Hansen fikk i oppdrag å bygge et nytt råd- og domhus på Nytorv der hvor vajsenhuset hadde stått. Kronprins Frederik VI la ned grunnstenen 28. september 1805 og i 1808 sto bygningen klar.
Resultatet ble den nyklassisistiske bygningen som i dag fungerer som Københavns byret. Opprinnelig huset bygningen ikke bare råd- og Domhuset, men også politistasjon og fengsel. Men da Martin Nyrop hadde bygget Københavns nye rådhus som ble innviet i 1905, flyttet bystyret dit. Københavns Politi ble imidlertid værende inntil 1924, hvor politigården ble innviet. Siden da har det gamle rådhuset utelukkende vært benyttet som Københavns Byret.
Kullmann-saken
Bakgrunn
Pasifismen var på fremmarsj i mange miljøer i mellomkrigstiden etter blodbadene under første verdenskrig, og i det polariserte partisystemet i Norge på denne tiden var de fleste på venstresiden for nedrustning, mens høyresiden i større grad ønsket høyere bevilgninger til Forsvaret.
Nytorv (København)
Beboere på Nytorv
Søren Kierkegaard bodde på hjørnet av Strøget og Nytorv der Danske Bank ligger i dag.
Ludvig Holberg bodde på hjørnet av Nygade og beskrev boligen sin som lå mellom Gammeltorv og Nytorv i et latinsk epigram:
Kullmann-saken
Bakgrunn
Tilbake i Norge ble han straks avsatt av marinens overkommando etter å ha gjentatt synspunktene sine i avhør. Den politiske venstresiden kom da til Kullmanns forsvar, og Martin Tranmæl og Arbeiderpartiet oppfordret til miltærstreik om det skulle bli nødvendig.
Quislings notat
Forsvarsminister Quisling hadde gått hardt ut mot Arbeiderpartiet tidligere på året, og Kullmann-saken gav ham muligheten til å sette i gang nye angrep. Uten å ta opp saken med regjeringen forøvrig fikk han forfattet et notat på vegne av Forsvarsdepartementet der han gikk inn for å stille Kullmann for retten for «organisert landsforræderi og forberedelse til krigsforræderi». Quisling bad også om at det ble tatt ut tiltale mot Tranmæl og andre i arbeiderpartiledelsen.
Notatet kom som et sjokk på justisminister Asbjørn Lindboe, som ikke ønsket å handle før saken var diskutert innad i regjeringen. Quisling svarte da med å offentliggjøre notatet via NTB, og det havnet raskt på forsiden av Tidens Tegn. Offentliggjøringen skjedde i samråd med statsminister Hundseid, men da pressen spurte statsministeren om en kommentar hevdet han at han ikke hadde lest notatet og derfor ikke kunne kommentere det.
Offentliggjøringen hadde skapt stor debatt i pressen, men på tross av at de borgerlige avisene støttet tiltale mot Kullmann mente mange også at Quisling gikk for langt da han krevde å stille Ap-ledelsen for retten på samme vis. Dette fikk Quisling til å reagere såpass sterkt at han skrev et åpent brev til Aftenposten der han beskyldte arbeiderbevegelsen for å «forberede gjennemførelsen av den kommunistiske omveltning» og i å «undergrave vår nuværende samfunnsordning».
Regjeringskrisen
Senere samme uke under en budsjettkonferanse spurte Hundseid Quisling om forsvarsministeren ikke burde gå av. To dager senere svarte Quisling med å legge frem et nytt notat for regjeringsmedlemmene, nå med enda hardere kritikk av statsministeren. Notatet ble avsluttet med en henstilling om at Hundseid måtte trekke seg. Hundseid skal ha revet notatet i stykker i raseri. Quisling ønsket nå at regjeringen skulle bli sittende, men med en ny statsminister, men noe slikt ville ha vært brudd på all sedvane rundt regjeringsutnevnelser. Resten av statsrådene valgte derfor å se på notatet som en meningsytring fra Quislings side, og det var aldri aktuelt med noen votering over Quislings forslag.
Striden mellom Hundseid og Quisling fortsatte, blant annet ved at Hundseid tok skriftlig dissens mot forsvarsministerens fremgangsmåte i Kullmann-saken. Quisling svarte da med en ny skriftlig anmodning om at statsministeren skulle trekke seg slik at «Regjeringen kan fortsette sit arbeide for å gjennemføre den nasjonale linje». Da ingen av de to ville gå av fortsatte krisen, og regjeringen hadde store problemer med å finne et kompromiss rundt hva man skulle gjøre med Kullmann. Saken endte med at regjeringen bestemte at de skulle anlegge et sivilt søksmål der de skulle be om at Kullmann ble fradømt graden og stillingen, mens en eventuell straffesak mot Kullmann og Ap-lederne skulle «undergis fortsatt etterforskning».
Avgjørelsen til regjeringen ble tolket som en seier for Quisling i den konservative pressen, mens de radikale avisene oppfattet det som at Quisling hadde tapt. Hundseid kommenterte saken offentlig på en måte som støttet fremstillingen til de radikale avisene, noe som gjorde at den konservative Tidens Tegn krevde statsministerens avgang. Hundseid uttalte at «hvis altså kaptein Kullmann ved det sivile søksmål blir fradømt sitt embede, er dermed saken avgjort», men uttalelsen skapte ytterlige bråk innad i regjeringen, som oppfattet utsagnet som en brudd på avtalen man hadde inngått. Hundseid hadde nå liten støtte internt, og rundt juletider fortalte han statsrådene at han ville gå av og ikke søke gjenvalg i løpet av 1933.
Hundseid-regjeringen ble møtt med mistillitsforslag i Stortinget på nyåret, og med Venstre og Arbeiderpartiets stemmer var stortingsflertallet mot regjeringen. Hundseids regjering gikk av i slutten av februar, og ble erstattet med Johan Ludwig Mowinckels tredje regjering den tredje mars.
PGA Championship 2004
PGA Championship 2004 ble arrangert i Kohler, Wisconsin i USA i 2004.
Romanias liberaldemokratiske parti
I det nasjonale parlamentsvalget 2008 vant partiet flest mandater i begge kammerne. Partiet inngikk regjering med Partidul Social Democrat (PSD). Partilederen er Romanias statsminister, Emil Boc.
Lost in France
Lost in France er en britisk sang med melodi og tekst av Steve Wolfe og Ronnie Scott, som ble spilt inn av Bonnie Tyler på singlen RCA 2734 i 1976. Produsenter var Steve Wolfe, David Mackay og Ronnie Scott. Sangen lå på singlelistene i mange land.
Joe Kinnear
Joe Kinnear (født 27. desember 1946 i Dublin) er en tidligere manager for Wimbledon FC, som han ledet fra 1992 til 1999 før han ble erstattet av Egil Olsen. Som aktiv fotballspiller spilte han nesten 200 kamper for Tottenham Hotspur FC fra 1965 til 1975 og han var på 25 ganger fra 1967.
Mens han var manager for Wimbledon FC ble han rammet av hjerteinfarkt.
26. september 2008 ble han ansatt på en korttidskontrakt i Newcastle United, etter at Kevin Keegan trakk seg en måned tidligere.
Fylkesvei 6952
Fylkesvei 6952 (Fv6952) går mellom Hafstad og Sem i Steinkjer kommune.
Marit Følstad
Marit Følstad (født 7. februar 1969 i Tromsø) er en norsk kunstner som jobber med fotografi, video og installasjon. Følstad er utdannet ved Holbæk kunstskole i Danmark, samt kunstakademier i Glasgow og Chicago (Thin skin, 1999). Følstad var festivalutstiller på Mørketidsutstillingen 2002 og Festspillene i Nord-Norge (The pink room, 2002). Hennes film Bubbles (2003) var utstilt i New York. I 2005 hadde hun utstillingen Strategies for living i Tromsø Kunstmuseum. Hennes siste utstilling i Tromsø var «No Strange Delight» hos Nordnorsk Kunstmuseum. Marit Følstad bor og jobber i Oslo.
Utvalgte separatutstillinger
2013 «With The Lights Out», Effearte Gallery, Milano, Italia
2012 «Something in the Way», Lautom Contemporary, Oslo
2012 «No Strange Delight», Nordnorsk Kunstmuseum, Tromsø
2010 «Everything Merges With The Night», Oslo Kunstforening, Oslo
2009 «Last Day of Magic», Galleri Riis, Oslo
2006 «It’s all in my head», Kunstnernes Hus, Oslo
Utvalgte gruppeutstillinger
2013 «Nordic Outbreak», Scandinavia House, New York, Kiasma, Helsingfors og Reykjavík kunstmuseum, Island
2013 «PARADOX: Positions in Norwegian Video Art», Nasjonalmuseet, Oslo
2012 «Desire», Bergen Kunstmuseum, Bergen
2009 «21st Century Exhibition», The International Incheon Women Artist Biennial, Korea
2009 «Nachspiel / Vorspiel», Vestfossen Kunstlaboratorium
2008 «Presence», Tony Wight Gallery, Chicago, USA
2004/05 «Between You and Me», Arthouse, Austin, Texas, og Sculpture Center, New York, USA
Universitetet i Nouakchott
Universitetet i Nouakchott (fransk:Université de Nouakchott) er et universitet i Nouakchott, hovedstaden i Mauritania. Universitetet ble etablert i 1981 og har mere enn 8 000 studenter.
David Bisbal
David Bisbal Ferre (født 5. juni 1979 i Almería i Spania), kjent som David Bisbal, er en spansk musiker. Han opptrer innenfor sjangrene Latin og Pop, og har vært aktiv siden 2001. Bisbal fikk sitt gjennombrudd gjennom TV-serien Operación Triunfo, som forøvrig er produsert av TJ Hall. Bisbal har senere utgitt en rekke sanger som har tatt verden med storm, deriblant Bulería, Camina y Ven, Sílencio, Ave María og Esclavo de Sus Besos.
Oppvekst
David Bisbal ble født i den andalucíanske byen Almería. Han var sønn av José Bisbal, som var en profesjonell bokser. Moren i familien het María Ferre, og var en kjent flamenco-danser. David Bisbal var den yngste av tre brødre. Han viste fort talent innenfor sang, og hans foreldre presset på for at han skulle videreutvikle sine ferdigheter. Bisbal var imidlertid en sjenert gutt, som sjelden var den første til å entre rampelyset.
Som tenåring begynte Bisbal å innse at sjenanse ikke holder når det virkelig gjelder. Derfor begynte han å synge og opptre foran nærmeste familie og venner, slik at han kunne bli mer vant til å takle press. Bisbal droppet tidlig ut av skolen, og hans far José skaffet ham arbeid som gartner i kommunale barnehager i Almería. Dette ble Bisbals første jobb.
Senere møtte han en produsent innenfor sang, som tidlig oppdaget hans talent. Etter å ha lyttet til hans vokale evner, tilbød han Bisbal jobb i et orkester. Han begynte å arbeide i et lokalt og meget populært orkester i Almería, og han begynte å utvikle seg som sanger og for alvor oppdage sin lidenskap for musikk.
Etter å ha holdt på i orkesteret i lengre tid, rettet han nesen mot de nordligere deler av Spania for å gå på audition. Nærmere bestemt Barcelona. Her søkte han lykken og muligheten til å oppnå sin drøm om å bli profesjonell artist. I 2001 var Bisbal én av totalt seksten deltagere fra den første spanske utgaven av Idol noen sinne. Bisbal gjorde sakene sine bra, og var for alvor på rett vei.
Karriere
Bisbal signerte kontrakt med ' i 2002, og fikk sitt første offisielle album utgitt i Miami under tittelen '. Den første sangen i albumet, Ave María, hadde eksepsjonell suksess. Det ble senere solgt over én million eksemplarer.
I februar 2004 utga Bisbal sitt andre album, som ble kalt . Det ble også en braksuksess, og solgte mer enn hele det forrige albumet bare i hjemlandet Spania. I tillegg ble det solgt i overkant av 300.000 eksemplarer i Latin-Amerika.
David har også deltatt i en opptreden med Miley Cyrus i sangen hennes "When I look at you" (Soundtracket til filmen The Last Song) på rockefestivalen Rock in Rio Madrid i 2010.
Sin Mirar Atrás
Sin Mirar Atrás er det ferskeste albumet Bisbal har gitt ut, og ble offisielt presentert i 2009. Han har vært på flere konserter rundt om i Europa, hvor han opplevde særdeles massiv suksess i de franske byene Toulouse og Paris. Senere har han opptrådt i ulike TV og radio-arrangementer i Latin-Amerika i forbindelse med det nye albumet.
Den første singelen, Esclavo de Sus Besos, hadde verdenspremiere den 24. august 2009. Den skulle bli en av de mest suksessfulle singlene i Bisbals karriere, og markerte seg raskt på topplistene i land som Spania, USA og Latin-Amerika.
Den andre velkjente singelen i albumet, Mi Princesa, nådde nesten like høyt som Esclavo de Sus Besos. Den fikk topplasseringer i Spania og Mexico, og det ble solgt hele 40.000 eksemplarer på kort tid i det førstnevnte landet.
Johann Matthias von der Schulenburg
Johann Matthias von der Schulenburg (født 8. august 1661 i Emden, død 14. mars 1747 i Verona) var en tysk riksgreve, offiser; feltmarskalk fra 1734 og kunstsamler.
Bakgrunn
Han kom fra slekten Schulenburg som var en adelslekt fra Brandenburg, som kan spores tilbake til Altmark gjennom ritter Wernerus de Sculenburch, omtalt første gang i 1237. Johann Matthias von der Schulenburg var sønn av geheimeråd og kammerpresident Gustav Adolf von der Schulenburg. Etter studier i Paris og Saumur ble han i 1685 kammerjunker hos hertug Anton Ulrich av Braunschweig-Wolfenbüttel.
Schulenburg som soldat
I 1687 og 1688 var han i tjeneste som frivillig i de tysk-romerske styrkene i kamp mot osmanene i Ungarn. Da han kom tilbake ble han overkammerjunker og hauptmann i et infanterikompani. Han steg deretter i gradene i tjeneste for Hertugdømmet Braunschweig-Lüneburg. Han utførte også diplomatiske oppdrag for hertugen. I 1699 var han oberst i det tyske regimentet som var i tjeneste hos Viktor Amadeus II av Sardinia av Huset Savoia i hans undertrykkelse av valdenserne, deretter fra 1700 for Eugene av Savoia og ble alvorlig såret i 1701.
Han tok senere tjeneste for Republikken Venezia, hvor han særlig utmerket seg under den osmanske beleiringen av Korfu i 1716, hvor han lyktes med å slå tilbake de osmanske angriperne. Han ble belønnet med en statue på øya og en årlig pensjon på 5,000 dukater i året. En opera av Antonio Vivaldi Juditha triumphans, ble bestilt til feiringen av seieren.
Schulenburg som kunstsamler
Han trakk seg tilbake i Venezia i 1718, og viste seg som en bemerkelsesverdig kunstsamler mens han bodde i Palazzo Loredan ved Canal Grande. Han begynte som en seriøs samler i 1724, da han var 63 år, med å kjøpe 88 malerier og et nedsenket relieff av Pierre Puget fra den venetianske kunsthandleren Santi Rota, som hadde anskaffet denne samlingen fra Ferdinando Carlo Gonzaga, den siste herskeren over Hertugdømmet Mantova, avsatt av det habsburgske Østerrike; Gonzagas samling inneholdt også arbeider av Raphael, Correggio, Giorgione, Giulio Romano, og Castiglione. I tillegg hadde Schulenburg adgang til flere kogelige familier, herunder Hannovere, Bourbon og Habsburg; og fungerte som et mellomledd for disse overfor Republikken Venezia. Schulenburgs portrett ble malt av Bartolomeo Nazari, Giuseppe Nogari, Giacomo Ceruti, Gian Antonio Guardi, Francesco Simonini og Giovanni Battista Piazzetta, og hans skulptur ble laget av Antonio Corradini og Gian Maria Morlaiter.
Schulenburg støttet Gian Antonio Guardi økonomisk med et månedlig bidrag i årene 1730-36, og deretter på kommisjonsbasis. I hovedsak arbeidet Guardi med å lage portretter av utenlandske aristokrater og kongelige, og kopierte mesterverker av venetianske malere som Paolo Veronese og Tintoretto. Francesco Simonini ble engasjert til å produsere en serie av malerier til minne om de slag Schulenburg hadde deltatt i. Canaletto malte et bilde fra Korfu, stedet for en av hans seire. Han ansatte også Giambattista Pittoni i årene 1733-38 til å lage historiske malerier, og som rådgiver og til vedlikehold og restaurering av bilder. Også Giovanni Battista Piazzetta hadde en nær kontakt med Schulenburg, både som maler og som agent for oppkjøp av både flamske malerier sjangermalerier, to former for arbeider som Schulenburg likte svært godt; Piazzetta laget av oversikt over samlingen i 1739.
Schulenburgs malerier besto hovedsakelig av italienske arbeider fra 1500- og 1600-tallet, samt noen flamske og nederlandske arbeider. Han eide seks malerier av Giacomo Ceruti, vedute av Michele Marieschi og arbeider av Luca Carlevarijs, Giovanni Battista Cimaroli, Antonio Joli, Marco Ricci og Francesco Zuccarelli. Mye av samlingen ble overført til hans eiendommer i Tyskland, som i Emden, Hehlen og Beetzendorf. Schulenburg hadde ikke barn, og til tross for at han ville overføre samlingen en bloc til sin nevø, riksgreve Adolf Friedrich von der Schulenburg-Beetzendorf slik at den kunne bli holdt samlet i et palass i Berlin, ble ikke hans vilje fulgt og etter hans død ble samlingen spredt. En av kjøperne var Fredrik II av Preussen. En gruppe på 150 ble solgt på auksjon i London i april 1775.
Aritet
Innen matematikk er ariteten til en funksjon eller operator det antall argumenter eller operander den tar.
Avhengig av ariteten kan en funksjon eller operatorer klassifiseres som unær, binær, ternær, og så videre.
Eksempler
Operace (matematika)
Tannea
Tannea er en slekt av biller som hører til familien kortvinger (Staphylinidae).
Utseende
Små (2-5 millimeter), langstrakte, jevnbrede, blanke kortvinger, som oftest rødbrunlig fargede. Et god kjennetegn er at bakkroppen ikke har markerte sidekanter. Hodet er forholdsvis stort og bredt med nokså små fasettøyne.
Levevis
I alle fall noen arter lever under barken på døde trær. Andre lever på sandete elvebredder, i død ved eller i løvstrø. Noen holder til i trekroner, og en del ser ut til å være knyttet til maur og termitter.
Utbredelse
Slekten er vidt utbredt i tropene.
Marlon Tábora Muñoz
Han forlot sentralbanken i juli 2015 for en stilling som direktør i Den interamerikanske utviklingsbanken.
Han er gift og har to barn.
Utdanning
Tábora Muñoz har en Bachelor of Science-grad fra Instituto Salesiano San Miguel fra 1985. Han tok en ingeniørutdanning (Industrial Mechanical Engineer) ved Universidad Nacional Autónoma de Honduras i 1989, deretter en doktorgrad i administrasjon ved Catholic University of Honduras (UNICAH) i 1999. Han har også en mastergrad innen offentlig politikk fra Mc Court School of Public Policy (MSPP) ved Georgetown University, og han har studert offentlig forvaltning ved Harvard Kennedy School of Government.
Yrkeskarriere
Han har erfaring fra både privat og offentlig sektor. I 2002 ble han utnevnt til direktør i Den nasjonale telekommunikasjonskomiteen (CONATEL). Samtidig ledet han Den sentralamerikanske kommisjonen for telekommunikasjon (COMTELCA) fra 2005 til 2006. Han var også rådgiver for FNs økonomiske kommisjon for Latin-Amerika og Karibia (UNECLAC). I november 2009 ble han første nestleder i det konservative Partido Nacional de Honduras (NP) i departementet Francisco Morazán, og i januar 2010 ble han utnevnt til viseminister (Vice Minister of the Presidency) og stabssjef i president Porfirio Lobo Sosas regjering. Denne posisjonen hadde han bare fram til juni samme år, da han ble Honduras' representant i Den interamerikanske utviklingsbanken, som alternerende direktør (Alternating Executive Director ).
Tábora Muñoz ble utnevnt til sentralbanksjef i desember 2013, og overtok stillingen da Juan Orlando Hernández' nye regjering tiltrådte 27. januar 2014. Han overtok etter María Elena Mondragón de Villar. Han uttalte ved utnevnelsen at hans førsteprioritet vil være å få kontroll over landets inflasjon, som da var anslått til 6 % for 2013. I februar ble han også president i Det sentralamerikanske pengerådet (Consejo Monetario Centroamericano, CMCA).
I juli 2015 sluttet han i stillingen som sentralbanksjef, fordi han ble utnevnt til direktør for Mellom-Amerika og Belize i Den interamerikanske utviklingsbanken, der han begynte i august.
Ciudad Bolívar
Ciudad Bolívar er hovedstaden i den østlige delstaten Bolívar i Venezuela. Den ble grunnlagt under navnet Angostura i 1764. Byen fikk sitt nåværende navn i 1846. I år 2000 hadde byen en beregnet folkemengde på 312 691.
Byen ligger ved elven Orinoco, der den smalner inn til en bredde på om lag 1,5 km. Her ligger den eneste broen over elven. Ytterligere to broer er under bygging. Ciudad Bolívars historiske senter er godt ivaretatt, og rundt «Plaza Bolívar» ligger flere bygg fra kolonitiden, blant annet en katedral.
I dag er byen en viktig havneby for det østlige Venezuela. Blant de viktigste handelsvarene er gull, jernmalm, storfe, huder og sjeldne tresorter.
Byen har også gitt navn til angosturatreet (Cusparia febrifuga) som vokser i området. Barken på det lille treet ble tradisjonelt brukt som en bitter tonic og som febernedsettende middel. Angosturabitter ble oppfunnet her, selv om produksjonen senere er blitt flyttet til Trinidad og Tobago.
BMC ADO16
BMC ADO16 (Amalgamated Drawing Office project number 16) er en familie av økonomiske små familiekjøretøy bygget av British Motor Corporation (BMC) og senere British Leyland. Den ble introduser i 1962 og for det meste av det neste tiåret var ADO16 konsekvent Storbritannias bestselgende bil.
ADO16 ble markedsført under en rekke bilmerker og -modeller slik som:
Selv om de fleste kjøretøyene ble produsert in England, ble det også produsert biler i Spania av Authi, i Italia av Innocenti og i selskapets egen fabrikk i Belgia. Den var basismodellen for tilsvardende biler produsert i Australia og South Africa. Forskjellige versjoner inkluderte Austin, Morris, MG, Wolseley og Riley ble statt sammen i New Zealand og på Malta fra CKD kits fra 1963 inntil de siste Austin/Morris versjonene ble erstattet av Allegro i 1975.
Kjøretøyet ble introdusert som Morris 1100 den 15. august 1962. Modellspekteret ble utvidet med en rekke rebadgede versjoner, inkludert MG 1100 med to forgassere, Vanden Plas Princess (fra oktober 1962), Austin 1100 (august 1963) og tilslutt Wolseley 1100 (1965) og Riley Kestrel (1965). Morris versjonene 1100/1300 ble erstattet i bilforretningene av Morris Marina i 1971, men Austin og Vanden Plas versjoner forble i produksjon i Storbritannia inntil juni 1974.
Statsjonsvognversjonen fulgte i 1966, under navnet Countryman i Austin tapning og Traveller som Morris, som en fortsettelse av den etablerte navngivningen. Austin 1100 Countryman var med i "Gourmet Night" episoden av Fawlty Towers, hvor kortluntede eieren av Fawlty Towers Basil Fawlty (John Cleese) ga den "en skikkelig omgang". Denne episoden ble første gang vist i oktober 1975.
I 1964 var 1100 Wheels magazines Car of the Year.
Piggtinden
Piggtinden er et fjell i den sørlige delen av Lyngsalpan i Troms og Finnmark fylke. Det har en høyde på 1 505 meter over havet og er grensepunkt mellom Balsfjord, Tromsø og Storfjord kommuner. Med sin karakteristiske og lett gjenkjennelige pyramideform er Piggtinden en av Troms fylkes mest kjente fjelltopper.
Piggtinden er en vanskelig topp å bestige for fjellklatrere. Den ble besteget første gang i 1920 av Henning H. Tønsberg, Carl Wilhelm Rubenson og Eskild Jensen. Den første vinterbestigningen var ikke før i 1971. Piggtinden er også kjent fra Peter Wessel Zapffes beretning «Fire korstog til Piggtind» i boken Barske Glæder, hvor han beretter om sine fire forsøk på å nå toppen.
Liste over mottagere av Pour le Mérite für Wissenschaften und Künste 1952–
Liste over mottagere av Pour le Mérite für Wissenschaften und Künste 1952– omfatter kunstnere og forskere i naturvitenskap, humaniora og samfunnsvitenskap, som er innvalgt i den tyske ordenen Pour le Mérites avdeling for vitenskap og kunst etter at denne ble gjeninnstiftet som fritt ordensselskap i 1952.
Tidfall
Tidfall er et black metal-band fra Løten i Norge.
Tidfall startet opp under navnet Pagan Divinity i -92. Medlemmer den gang var:
Navnet Tidfall ble til etter at Sorg og Aftaneldr ble medlemmer i 1995. Tidfall fikk et herlig lydbilde sammen med synth og produserte fort mange gode låter som ble utgitt på en demokasset, med navn Demo-97. Låtene på demoen Ravnsort Trone, De Døde Rider, Toner Av Svart og Mine Øyne Lukkes (Skyggenes Evige Kamp) Denne demoen ble utgitt i få eksemplarer.
Visning (database)
En visning (også kalt et utsnitt, engelsk: view) er et konsept innen databaseteori hvor man oppretter en virtuell tabell basert på resultatmengden fra en databasespørring.
Svenska Pistolskytteförbundet
Svenske pistolskytteförbundet (SPSF) er en frivillig forsvarsorganisasjon i Sverige som organiserer trenings- og konkurranseskyting med pistol og revolver. SPSF arrangerer blant annet konkurranser i grenene nordisk feltskyting og PPC, og er således en søsterorganisasjon til Norges Skytterforbund og DGI Skydning
Visning (database)
Visninger utvider funksjonaliteten man kan få fra vanlige grunnleggende tabeller på flere måter:
Svenska Pistolskytteförbundet
SPSF ble grunnlagt i 1936, med formål å fremme praktiske skyteferdigheter til nytte for Sveriges forsvar. Siden 2005 har forbundet hatt ansvar for å utdanne pistolinstruktører til det svenske forsvaret.
Forbundet gir ut medlemsbladet Nasjonalt Pistolskytte fire ganger i året i rundt 17.000 eksemplarer.
Spring- og skiskyting (Spring- och skidskytte)
Innen SPSF kalles skyting kombinert med fysisk idrett også for «mosjonsskyting» (motionsskytte), og markedsføres mot skyttere på alle fysiske nivåer. Det skytes med våpen i flere ulike utstyrsklasser («vapengrupp» C eller A). Skytteren må bære våpenet i egnet hylster under konkurransen. Det kan konkurreres individuelt, som lag eller som stafett.
Visning (database)
Visninger kan brukes for å denormalisere dataene, og man kan også bruke visninger som kilde for andre visninger
Ronald Colman
Ronald Charles Colman (født 9. februar 1891 i Richmond i Stor-London, død 19. mai 1958 i Santa Barbara i California) var en britisk skuespiller.
Colman mottok Oscar for beste mannlige hovedrolle for rollen som Anthony John i filmen Dobbeltliv (1947). Han har to stjerner på Hollywood Walk of Fame.
Dugi otok
Dugi otok (kroatisk for «lang øy») er ei øy i Adriaterhavet utafor kysten av Kroatia. Den ligger nord på den dalmatiske kysten, vest for byen Zadar.
Dugi otok er den største og østligste av øyene utenfor Zadar, og har fått navnet sitt etter sin karakteristiske form (den er 45 km lang og 5 km på det bredeste. Det høyeste punktet på øya er 337 moh, og mange av de høyereliggende områdene er dekket av aleppofuru. Vestkysten er høy og bratt, og de fleste landsbyene ligger på østsiden av øya. Sali er den største bosettingen med i overkant av 700 innbyggere, andre landsbyer er Božava, Dragove, Soline, Brbinj, Luka, Polje, Verona, Savar, Veli Rat, Zaglav og Žman.
I landsbyen Veli Rat er det et kjent fyrtårn. Det ligger også flere ruiner fra romersk tid på øya.
Turn under Middelhavslekene 2005
Turn under Middelhavslekene 2005. Turn var en av flere sporter under de femtende middelhavslekene som ble arrangert i Almería i Spania i perioden 24. juni til 3. juli 2005. Det var femtende gangen som turn var med på programmet under middelhavslekene. Det var fjorten øvelser, åtte for menn og seks for kvinner. Spania ble beste nasjon med seks gullmedaljer foran Italia som også vant seks gull.
Burg Frankenstein
Burg Frankenstein er en borg som ligger på en bakketopp i kommunen Mühltal, omtrent 5 kilometer syd for Darmstadt i Tyskland. Borgen ble bygget av Konrad Reiz von Breuberg før 1250. I dag gjenstår bare to tårn og et kapell.
Enkelte mener at slottet og sagnene rundt det har hatt innflytelse på Mary Shelleys forfatterskap, uten at det skal finnes bevis for dette.
Belgaumia
Belgaumia er en slekt av biller som hører til familien praktbiller (Buprestidae).
Utseende
Middelsstore, noe brede, mørkt brokete praktbiller. Antennene er korte og tynne. Pronotum er rundet og minst like bredt som dekkvingene.
Utbredelse
Slekten er utbredt i Sørøst-Asia.
Ringve botaniske hage
Ringve botaniske hage ble opprettet som universitetshage i 1973. Hagen ligger ved Ringve Musikkmuseum på Ladehalvøya i Trondheim, og består i dag av vel 130 dekar. Plantene i den botaniske hagen er levende samlinger som brukes til forskning, undervisning og bevaring av truede planter. Samtidig formidler hagen kunnskap om det botaniske mangfoldet og om plantenes betydning for mennesker og dyr. Som mange andre botaniske hager er den åpen for publikum.
I 2021 ble førstelektor og daglig leder ved Ringve botaniske hage, Vibekke Vange, tildelt Plantearven-prisen. Prisen deles ut årlig av Norsk Genressurssenter og går til «personer, institusjoner eller organisasjoner som har gjort en særlig innsats for bevaring og bruk av genetisk plantemangfold».
Den botaniske hagen drives i dag av Vitenskapsmuseet ved NTNU, og er inndelt i flere hager eller områder:
har rundt 120 ulike arter. Arboretet er en stor park med stier, veier, dammer og samlinger av busker og skogdannende trær som alle er hjemmehørende på den nordlige halvkule.
er en samling tradisjonelle hageplanter fra Midt-Norge. Gjennom prosjektet «Bevaring av hageplanter i Midt-Norge» er det samlet inn plantemateriale fra en rekke gamle hager i de tre midtnorske fylkene. Både vanlige og sjeldne planter er samlet inn. Til sammen gir de et innblikk i midtnorsk hagetradisjon.
er den gamle gårdshagen på Ringve, som ble anlagt på 1850-tallet og er holdt i engelsk landskapsstil.
Den systematiske hagen er bygd opp for å vise plantenes slektskapsforhold og utviklingshistorie. Plantesystemet inneholder rundt 1000 forskjellige arter.
Også prydbed og blomsterkasser rundt husene på Ringve er del av det botaniske anlegget. Her er det komposisjon av form og farge, mer enn vitenskapelige hensyn, som har bestemt planteutvalget.
Operand
En operand (fra latin operandum, noe som bearbeides ) er, i matematikken, hvert av objektene som en operator virker på. For eksempel, i uttrykket er «+» operatoren, og «3» og «6» er dens operander. Antall operander som en operator tar kalles operatorens aritet. Avhengig av ariteten kan operatorer klassifiseres som unære, binære, ternære osv.
Informatikk
I programmeringsspråk er definisjonene av operator og operand omtrent de samme som i matematikk. I datamaskiner er operanden den delen av en instruksjon som spesifiserer hvilke data som skal manipuleres eller refereres, samtidig representerer operanden disse data.
Gjermund
Gjermund er et norsk mannsnavn med opprinnelse i Geirmund, dannet av norrøne geirr, «spyd», og mundr, «beskyttelse». Navet kan tolkes som «spydet verner, spydet er mitt vern». Norrøne former av navnet var Gæi R mundr og Geirmundr.
Gjermund har norsk navnedag 3. mai. Den svenske formen av navnet, Germund, har finlandssvensk navnedag 16. januar og svensk navnedag 19. juni.
Utbredelse
Pr. 1. januar 2010 hadde 1335 personer navnet i Norge. Navnet var ikke særlig mye brukt i Norge før en plutselig økning rundt 1966, noe som kan skyldes Gjermund Eggens VM-gull.
Kjente personer med navnet
Personene i listen er ordnet kronologisk etter fødselsår.
Philipp Spitta
Philipp Spitta er navnet til flere personer:
Kazuhiro Wada
Kazuhiro Wada (født 19. juni 1972) er en japansk tidligere baseballspiller som deltok i De olympiske leker i 2004 i Athen.
Wada vant en olympisk bronsemedalje i baseball under Sommer-OL 2004 i Athen. Han var med på det japanske laget som kom på tredjeplass i turneringen bak Cuba og Australia. Japan tapte semifinalen til Australia 1–12, men vant bronsefinalen mot Canada 11–2.
Asunción (distrikt i Chachapoyas)
Asunción er et distrikt i provinsen Chachapoyas i regionen Amazonas i Peru. Distriktet grenser til provinsen Bongará i nord, til distriktet Quinjalca i øst, til distriktet Olleros i sør og til distriktet Chiliquín i vest. Distriktets nasjonale statistikkode er 010102 og hovedstaden er Asunción.
Distriktet ble opprettet den 3. november 1933.
Åse Mathiesen Palm
Åse Mathiesen Palm (også kjent som Ilmi-Åse Mathiesen) er en norsk pianist.
Hun har holdt konserter blant annet på hovedscenen i Den Norske Opera & Ballett, Oslo Konserthus, ved Festspillene i Piteå, Västerås Konserthus og på Waldemarsudde i Stockholm.
Hun er utdannet ved Barratt Due musikkinstitutt, hvor hun gikk i lære hos professor Jiří Hlinka. Tidligere studerte hun for professor Staffan Scheja i Stockholm.
Birgitta Stålnert
Eva Birgitta Stålnert (født 1953) er en svensk tekstforfatter og kulturarbeider, bosatt i Göteborg, med røtter i Dorotea, Västerbotten.
Sammen med Ola Stinnerbom, som er koreograf, danser og joiker driver hun dansekompaniet Kompani Nomad, som har som mål «att återinföra den försvunna samiska danstraditionen […] inte som något musealt, utan som något nyskapande!».
Hun har skrevet boken Jakten på den försvunna samiska dansen (2011), som er utgitt i skriftserien til Umeå universitets Centrum för samisk forskning. Boken handler om Ola Stinnerboms iherdige jakt etter bevis på at samene har hatt en dansetradisjon.
En hovedtese i arbeidet med dansetradisjonen og dokumentasjonen av den har vært at «hvorfor skulle ikke samene ha dansetradisjoner når andre urfolk har det». Ettersom dansetradisjonene er glemt, baserer boken seg for det meste på skriftlige, ikke-samiske kilder. Boken skildrer i hovedsak seremoniell og rituell dans og trekker fram eksempler på noaidiens dans og danser fra Bjørneritualet, og viser sammenhenger mellom ekstase, likhadus og bryllupsdanser.
Psycho III
Psycho III er en grøsser fra 1986. Det er den andre oppfølgeren til Alfred Hitchcocks Psycho. I hovedrollene spiller Anthony Perkins (som også regisserte filmen), Diana Scarwid, Jeff Fahey og Roberta Maxwell. Manuset er skrevet av Charles Edward Pogue. Den opprinnelige elektroniske musikken er komponert og fremført av Carter Burwell i et av hans tidligste prosjekter.
Filmen var en økonomisk fiasko, og den laveste innbringende filmen i Psycho-franchisen. Den ble etterfulgt av TV-filmen Psycho IV: The Beginning fra 1990.
Sammendrag
I 1982 arbeider Norman Bates ved Bates Motel, og bor sammen med det bevarte liket av Emma Spool, en servitør som tidligere fortalte at hun var hans virkelige mor. Politiet og Normans tidligere sjef, Ralph Statler, er bekymret fordi fru Spool har vært savnet i over en måned. Duane Duke, en ondskapsfull musiker som er desperat etter penger, blir tilbudt jobben som assisterende motell-sjef for å erstatte den avdøde Warren Toomey som hadde fått sparken av Norman. Tracy Venable, en journalist fra Los Angeles, arbeider med en artikkel om seriemordere som har blitt løslatt. Hun tror at Norman kommer til å drepe igjen. Når han dukker opp ved en cafe hvor Tracy sitter, begynner de å snakke med. Men Norman blir distrahert når Maureen Coyle, en ung, mentalt ustabil tidligere nonne, dukker opp. Han blir forskrekket fordi hun ligner ett av hans tidligere offer, Marion Crane. Når han legger merke til initialene "M.C." på kofferten hennes får Norman panikk og forlater cafeen. Men senere innleder de et romantisk forhold. Dagen etter ankommer mange turister motellet, og de planlegger å se en fotballkamp den kvelden. I mellomtiden leter Tracy gjennom fru Spools leilighet. Hun oppdager telefonnummeret til Bates Motel skrevet på et magasin gjentatte ganger.
Patsy Boyle, en av motell-gjestene, blir myrdet. Norman begraver henne utenfor kontoret hans. Neste morgen begynner Sheriff Hunt å undersøke Patsy sin forsvinning. Norman oppdager at liket etter Spool har forsvunnet. Duane Duke krever en stor sum penger fra Norman, ellers kommer han til å varsle politiet om Norman. Han slår Duane til han mister bevisstheten, og kjører til en sump med Duane og Patsy sine kropper. Duane gjenvinner bevisstheten og angriper Norman. Han kjører inn i en sump. Norman slipper unna, men Duane drukner. Maureen er overbevist om at Norman er hennes virkelig store kjærlighet, og hun vender tilbake til motellet. Men hun faller ned en trapp og dør. Tracy oppdager Maureen død, og ser deretter Norman kledd opp som moren hans og han bærer en kniv.